Kongresni izbori u Sjedinjenim Državama - analitičari predvidjaju pobjedu republikanaca
Kongresni izbori koje novinari sve više nazivaju referendumom o predsjedniku Obami, njemu lično ni na koji način ne mijenjaju poziciju, osim što će, poput Billa Clintona, morati da koristi pravo veta - u političkim bitkama sa Republikancima, ako oni odnesu prevagu i u Senatu.
Danas Amerikanci glasaju za lokalne zvaničnike, zvaničnike saveznih država, te predstavnike u Zastupničkom Domu i Senatu američkog Kongresa. Mnogi vjeruju da je pobjeda Republikanaca , kada su u pitanju oba doma Kongresa, gotovo sigurna, jer ispitivanja javnog mnijenja pokazuju veliko nezadovoljstvo mnogim potezima predsjednika Obame, čiji je rejting značajno opao. Ako Republikanci zbilja odnesu većinu i u Senatu - a u Zastupničkom domu ju zadrže - predsjednik Obama će, poput Billa Clintona, morati da koristi pravo veta - u političkim bitkama sa Republikancima. A kad smo već kod ove analogije, da podsjetimo da je predsjednik Clinton, upravo tako, u posljednje dvije godine svog mandata uspio da u budžetu ostvari najveći suficit kojeg je ova zemlja ikad zabilježila. Ipak, kranje je neizvjesno da li to moglo poći za rukom i Baracku Obami. Ali, izbori su izbori, i glasači, premda će ih vjerovatno biti manje nego na predsjedničkim izborima, i ove izbore smatraju veoma važnim, jer od rezultata zavisi hoće li trenutna zakonodavna paraliza postati još teža ili će zakonodavna tijela ponovo prohodati. , kaže glasač Paul Smith. Politički analitičari nastoje da objasne zašto predizborne analize javnog mijenja nagovještavaju poraz Demokrata na gotovo svim nivoima. Ken Rudin, novinar javnog radio servisa NPR, govori: Njegov rejting se sada manji od 40 procenata, i mnogi su uvjereni da će se to pokazati sutra kada bude poznata većina izbornih rezultata.